title: 2010/1/ЕС: Решение на Комисията от 23 декември 2009 година за подновяване на мандата на Европейската група по етика в науката и новите технологии

text:
               5.1.2010

               BG

               Официален вестник на Европейския съюз

               L 1/8

         РЕШЕНИЕ НА КОМИСИЯТА
   от 23 декември 2009 година
   за подновяване на мандата на Европейската група по етика в науката и новите технологии
   (2010/1/ЕС)
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като има предвид, че:

               (1)

               През ноември 1991 г. Европейската комисия реши да включи етиката в процеса на вземане на решения по политиките на Общността в областта на научните изследвания и технологичното развитие като създаде Група на съветниците по етичните последици от биотехнологиите (ГСЕПБ).

               (2)

               На 16 декември 1997 г. Комисията реши да замести ГСЕПБ с Европейска група по етика в науката и новите технологии (ЕГЕ), като разшири мандата на групата и включи всички области на приложение на науката и технологиите.

               (3)

               Мандатът на ЕГЕ с леки изменения беше подновен за срок от четири години с решение на Комисията от 26 март 2001 г. (C(2001) 691).

               (4)

               На 11 май 2005 г. беше взето решение относно настоящия мандат на ЕГЕ (Решение 2005/383/ЕО на Комисията (1) и той беше удължен с Решение 2009/757/ЕО на Комисията (2).

               (5)

               Понастоящем е уместно мандатът да бъде подновен за срок от пет години и да бъдат назначени нови членове, но настоящото решение не изключва възможността новата Комисия да преразгледа същността на мандата.

               (6)

               Настоящото решение замества Решение 2009/757/ЕО,

         ПРИЕ НАСТОЯЩОТО РЕШЕНИЕ:
   Член 1
   С настоящото Комисията решава да поднови мандата на Европейската група за етика в науката и новите технологии (ЕГЕ) за срок от пет години.
   Член 2
   Мисия
   Задачата на ЕГЕ е да съветва Комисията по етични въпроси, свързани с науката и новите технологии, по искане на Комисията или по своя собствена инициатива. Парламентът и Съветът могат да насочват вниманието на Комисията към въпроси, за които считат, че са от важно етично значение. Когато изисква становище от ЕГЕ, Комисията определя срок, в който това становище следва да се предостави.
   Член 3
   Състав — Номиниране — Назначаване
   1.   Членовете на ЕГЕ се назначават от председателя на Комисията.
   2.   Прилагат се следните правила:

               —

               Членовете се номинират „ad personam“. Членовете служат в личното си качество и от тях се изисква да съветват Комисията, без да зависят от външно влияние. ЕГЕ е независима, плуралистична и многодисциплинарна.

               —

               ЕГЕ се състои от най-много 15 членове.

               —

               Всеки от членовете на ЕГЕ се избира за срок от пет години. Изборът му може да се поднови за най-много два следващи мандата.

               —

               Определянето и подборът на членовете на ЕГЕ се прави въз основа на публична покана за изразяване на интерес. В процедурата по подбор се взимат предвид и кандидатури, получени чрез други източници.

               —

               Списъкът на членовете на ЕГЕ се публикува от Комисията в Официален вестник на Европейския съюз.

               —

               Подходящите кандидати, които не са номинирани, се изброяват в резервен списък.

               —

               Когато даден член повече не е в състояние да дава ефективен принос към работата на групата или подаде оставка, председателят може да назначи заместник от резервния списък за оставащия срок от мандата на първоначалния член.

         Член 4
   Функциониране
   1.   Членовете на ЕГЕ избират председател и заместник-председател измежду членовете за срока на времетраенето на мандата.
   2.   Работната програма на ЕГЕ, включително етични съображения, предложени по собствена инициатива от ЕГЕ, се съгласуват с председателя на Комисията. Бюрото на съветниците по европейска политика (БСЕП) на Комисията, в тясно сътрудничество с председателя на ЕГЕ, отговаря за организиране на работата на ЕГЕ и нейния секретариат.
   3.   Работните сесии на ЕГЕ са закрити. Извън тези сесии ЕГЕ може да обсъжда работата си със съответните отдели на Комисията и може да кани представители на НПО или представящи организации, когато това е уместно, за обмен на възгледи. Програмата на заседанията на ЕГЕ се изпраща до съответните служби на Комисията.
   4.   ЕГЕ по правило провежда своите събрания в сградите на Комисията съобразно възможностите и графика, определен от Комисията. ЕГЕ провежда събрания поне 6 пъти за период от 12 месеца, като това включва около 12 работни дни годишно. Членовете присъстват на най-малко четири събрания годишно.
   5.   За целите на подготовката на становища и в рамките на наличните ресурси за това ЕГЕ

               —

               може да кани експерти, притежаващи специфични познания, с цел насочване на работата на ЕГЕ и даване на информация, необходима за работата на ЕГЕ, ако това бъде преценено за полезно и/или необходимо,

               —

               може да започва проучвания с цел събиране на необходимата научна и техническа информация,

               —

               може да създава работни групи за разглеждане на определени въпроси,

               —

               организира обществена кръгла маса за всяко свое становище с цел насърчаване на диалога и повишаване прозрачността,

               —

               установява тесни връзки с отделите на Комисията, които работят по същата тема,

               —

               може да установява тесни връзки с представители на различни органи по етика в Европейския съюз и страните кандидатки.

         6.   Всяко становище се публикува незабавно след неговото приемане. Когато дадено становище не се приеме единодушно, в него се посочват всички различаващи се гледни точки. Когато съществува оперативно изискване по дадена тема бързо да се даде мнение, за целта се издават кратки становища, след които ако е необходимо се издава и по-обстоен анализ, като същевременно се осигурява прозрачност както при всяко друго становище. Становищата на ЕГЕ се отнасят винаги до моментното състояние на технологиите по време на издаване на становището. ЕГЕ може да реши да актуализира дадено становище, ако намери за необходимо.
   7.   ЕГЕ приема свой процедурен правилник.
   8.   Отчет за дейността на ЕГЕ се изготвя преди края на мандата, като отговорен за него е председателят. Този отчет се публикува.
   Член 5
   Разходи за заседанията
   Пътни и дневни разходи за събранията на ЕГЕ се поемат от Комисията съгласно правилата на Комисията.
   Член 6
   Влизане в сила
   Настоящото решение ще бъде публикувано в Официален вестник на Европейския съюз и влиза в сила в деня на номиниране на новите членове на ЕГЕ. То замества Решение 2009/757/ЕО.

      Съставено в Брюксел на 23 декември 2009 година.

            За Комисията

         José Manuel BARROSO

            Председател

      (1)  ОВ L 127, 20.5.2005 г., стр. 17.

      (2)  ОВ L 270, 15.10.2009 г., стр. 18.


title: 2011/11/ЕС: Решение на Европейската централна банка от 27 декември 2010 година относно предаването на поверителни данни съгласно общата рамка за регистрите на предприятията за статистически цели (ЕЦБ/2010/33)

text:
               11.1.2011

               BG

               Официален вестник на Европейския съюз

               L 6/37

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 27 декември 2010 година
   относно предаването на поверителни данни съгласно общата рамка за регистрите на предприятията за статистически цели
   (ЕЦБ/2010/33)
   (2011/11/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (по-долу „Устава на ЕСЦБ“), и по-специално член 5 от него,
   като взе предвид Регламент (ЕО) № 177/2008 на Европейския парламент и на Съвета от 20 февруари 2008 г. за установяване на обща рамка за регистрите на предприятията за статистически цели и за отмяна на Регламент (ЕИО) № 2186/93 на Съвета (1), и по-специално член 12 от него,
   като взе предвид Регламент (ЕО) № 192/2009 на Комисията от 11 март 2009 г. за прилагане, по отношение на обмена на поверителни данни между Комисията (Евростат) и държавите-членки, на Регламент (ЕО) № 177/2008 на Европейския парламент и на Съвета за установяване на обща рамка за регистрите на предприятията за статистически цели (2),
   като взе предвид Регламент (ЕС) № 1097/2010 на Комисията от 26 ноември 2010 г. за прилагане, по отношение на обмена на поверителни данни между Комисията (Евростат) и централните банки, на Регламент (ЕО) № 177/2008 на Европейския парламент и на Съвета за установяване на обща рамка за регистрите на предприятията за статистически цели (3),
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (4), и по-специално член 8а, параграфи 2, 3 и 5 и член 8б от него,
   като взе предвид приноса на Генералния съвет съгласно член 46.2, първо тире от Устава на ЕСЦБ,
   като има предвид, че:

               (1)

               Регламент (ЕО) № 177/2008 установява нова обща рамка за регистрите на предприятията по отношение на данните на мултинационални групи от предприятия изключително за статистически цели, за да се поддържа развитието на регистрите на предприятията в хармонизирана рамка.

               (2)

               Обменът на поверителни данни между Комисията и националните централни банки на държавите-членки, чиято парична единица е еврото (по-долу „НЦБ“), и между Комисията и Европейската централна банка (ЕЦБ) следва да спомогне за осигуряване на качеството на информацията за мултинационални групи от предприятия в Съюза.

               (3)

               С цел да установи формáта, мерките за сигурност и поверителност и процедурите относно данните, предавани от Комисията на НЦБ и на ЕЦБ, Комисията прие Регламент (ЕС) № 1097/2010 за прилагане на Регламент (ЕО) № 177/2008.

               (4)

               С оглед на отделните структури на управление на Европейската система на централните банки и на Европейската статистическа система (ЕСС), е необходимо да се определят форматът, мерките за сигурност и поверителност и процедурите относно данните, които ЕЦБ и НЦБ получават от Комисията, и относно данните, които НЦБ предават на националните статистически институти и на други национални органи, участващи в ЕСС, съгласно Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика и за отмяна на Регламент (ЕО, Евратом) № 1101/2008 на Европейския парламент и на Съвета за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (5).

               (5)

               Прилагането на разпоредбите на настоящото решение може да се разшири и спрямо централните банки на държавите-членки, чиято парична единица не е еврото, посредством споразумение между тези централни банки и ЕЦБ,

         ПРИЕ НАСТОЯЩОТО РЕШЕНИЕ:
   Член 1
   Обхват
   1.   НЦБ използват таблицата в част Б от приложението към Регламент (ЕС) № 1097/2010, когато предават характеристиките относно мултинационалните групи от предприятия и техните съставни единици на националните статистически институти и на други национални органи, участващи в ЕСС (по-долу „член на ЕСС“), от техните държави-членки при условията на режима на поверителност, посочен в Регламент (ЕО) № 2533/98.
   2.   Спрямо НЦБ се прилага член 3 от настоящото решение, когато те предават тези характеристики на члена на ЕСС от тяхната държава-членка за оценка, корекция, допълнение и добавяне към данните, които членът на ЕСС предава на Комисията (Евростат) съгласно член 11 от Регламент (ЕО) № 177/2008.
   Член 2
   Формат и процедури за предаване
   1.   Посоченият в приложението формат се използва, когато се предават данни от НЦБ на членовете на ЕСС.
   2.   Когато се предават данни от НЦБ на членовете на ЕСС, данните и метаданните са предават в съответствие със стандартите на ЕСС и структурата, която е определена в най-новата версия на Ръководството на Евростат с препоръки относно регистрите на предприятия, с която разполага Комисията (Евростат).
   3.   Когато се предават данни от НЦБ на членовете на ЕСС, НЦБ използват същите конвенции за именуване, структури и дефиниции на полетата, както е посочено в Регламент (ЕО) № 192/2009.
   4.   Предаваните съгласно настоящото решение данни и метаданни се обменят в електронна форма.
   5.   Предаваните съгласно настоящото решение данни и метаданни се предават в обезопасена среда, използвана за предаване на поверителни данни, или чрез подсигурен отдалечен достъп.
   Член 3
   Мерки за сигурност и поверителност
   1.   ЕЦБ и НЦБ съхраняват данните, които получават от Комисията (Евростат) съгласно Регламент (ЕО) № 177/2008 и Регламент (ЕС) № 1097/2010 и които са обозначени като поверителни, в защитена зона с ограничен и контролиран достъп.
   2.   Данните, които ЕЦБ и НЦБ получават от Комисията (Евростат), се използват изключително за статистически цели.
   3.   ЕЦБ и НЦБ гарантират, че информацията относно взетите мерки за сигурност е включена в годишния доклад за поверителност или че Комисията (Евростат) и съответните национални органи са информирани по друг начин.
   Член 4
   Заключителна разпоредба
   Настоящото решение влиза в сила на 1 януари 2011 г.

      Съставено във Франкфурт на Майн на 27 декември 2010 година.

            Председател на ЕЦБ

         Jean-Claude TRICHET

      (1)  ОВ L 61, 5.3.2008 г., стр. 6.

      (2)  ОВ L 67, 12.3.2009 г., стр. 14.

      (3)  ОВ L 312, 27.11.2010 г., стр. 1.

      (4)  ОВ L 318, 27.11.1998 г., стр. 8.

      (5)  ОВ L 87, 31.3.2009 г., стр. 164.

      ПРИЛОЖЕНИЕ

         СТРУКТУРА И ФОРМАТ ЗА ПРЕДАВАНЕ НА ДАННИ

      Следните набори от данни, които съдържат поверителна информация, са включени в процеса на управление на качеството на данните на регистъра на Съюза на мултинационалните групи от предприятия и техните съставни единици (по-долу „регистърът EuroGroups“):

                  —

                  Набор от данни с резултатите от процеса на установяване на връзка между данните;

                  —

                  Набори от данни с информация за юридически единици;

                  —

                  Набори от данни с информация за контрола и собствеността върху единиците;

                  —

                  Набори от данни с информация за предприятия;

                  —

                  Набори от данни с информация за глобални групи от предприятия;

                  —

                  Набори от данни с информация за непълни групи от предприятия.

            В края на всеки цикъл от процеса на управление на качеството на данните на регистъра EuroGroups се генерира набор от данни с резултатите относно непълните и глобалните групи от предприятия.
      Форматът за наборите от данни е установен в част А от приложението към Регламент (ЕО) № 192/2009.
      С цел подобряване на качеството на информацията за мултинационалните групи от предприятия в Съюза НЦБ препращат наборите от данни с коригирана или допълнена информация, включително с обозначения за поверителност, на члена на ЕСС от техните държави-членки. Съгласно част А от приложението към Регламент (ЕС) № 1097/2010 съответният национален орган оценява корекциите, допълненията и обозначенията за поверителност, получени от НЦБ, и ако е необходимо, ги добавя към данните, които те предават на Комисията (Евростат) съгласно член 11 от Регламент (ЕО) № 177/2008.


               12.2.2016

               BG

               Официален вестник на Европейския съюз

               C 55/131

         P7_TA(2013)0195
   Искане за защита на парламентарния имунитет на Габриеле Албертини
   Решение на Европейския парламент от 21 май 2013 г. относно искане за защита на привилегиите и имунитета на Габриеле Албертини (2012/2240(IMM))
   (2016/C 055/23)

      Европейският парламент,

               —

               като взе предвид искането на Габриеле Албертини от 19 юли 2012 г., обявено на пленарно заседание на 10 септември 2012 г., за защита на имунитета му във връзка с висящо дело в съда в Милано, Италия,

               —

               като изслуша Габриеле Албертини съгласно член 7, параграф 3 от своя правилник,

               —

               като взе предвид член 68 от Конституцията на Италианската република, изменен с Конституционен закон № 3 от 29 октомври 1993 г.,

               —

               като взе предвид член 8 от Протокол № 7 за привилегиите и имунитетите на Европейския съюз, приложен към Договора за функционирането на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),

               —

               като взе предвид член 6, параграф 3 и член 7 от своя правилник,

               —

               като взе предвид доклада на комисията по правни въпроси (A7-0149/2013),

               A.

               като има предвид, че членът на Европейския парламент Габриеле Албертини е отправил искане за защита на своя парламентарен имунитет във връзка с производство пред италиански съд;

               Б.

               като има предвид, че искането на Габриеле Албертини е във връзка със заведеното срещу него дело пред съда в Милано от страна на Алфредо Робледо във връзка с изявления, направени от Габриеле Албертини в интервю, публикувано в италианския вестник Il Sole 24 Ore на 26 октомври 2011 г. и във второ интервю, публикувано в Corriere della Sera на 19 февруари 2012 г.;

               В.

               като има предвид, че съгласно документа за образуване на съдебно производство, изявленията, направени в тези интервюта, представляват клевета и е предявен иск за обезщетение за претърпени вреди;

               Г.

               като има предвид, че изявленията, направени в двете интервюта, се отнасят до „процеса за дериватите“, в който се разследват факти, засягащи община Милано и свързани с длъжността на Габриеле Албертини като кмет на града;

               Д.

               като има предвид, че и двете интервюта са били дадени по времето, когато Габриеле Албертини е бил член на Европейския парламент след изборите за Европейски парламент през 2004 и 2009 г.;

               Е.

               като има предвид, че съгласно член 8 от Протокола за привилегиите и имунитетите на Европейския съюз, членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;

               Ж.

               като има предвид, че в съответствие с установената практика на Парламента, фактът, че производството е с гражданскоправен или административноправен характер или съдържа определени елементи, които попадат в обхвата на гражданското или административното право, сам по себе си не пречи на прилагането на имунитета, осигурен от горепосочения член;

               З.

               като има предвид, че фактите по случая, както са описани в документа за образуване на съдебното производство и в устните обяснения на Габриеле Албертини пред комисията по правни въпроси, сочат, че направените от него изявления нямат пряка и очевидна връзка с изпълнението на задълженията му като член на Европейския парламент;

               И.

               като има предвид, че следователно като е давал двете споменати интервюта за „процеса за дериватите“, Габриеле Албертини не е действал в изпълнение на задълженията си като член на Европейския парламент;

               1.

               Решава да не защити привилегиите и имунитета на Габриеле Албертини;

               2.

               Възлага на своя председател незабавно да предаде настоящото решение на компетентния орган на Италианската република и на Габриеле Албертини.

      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2391), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решение от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135) и Решение от 6 септември 2011 г. по дело C-163/10 Patriciello (още не е публикувано).


title: 2014/556/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел VII – Комитет на регионите

text:
               5.9.2014

               BG

               Официален вестник на Европейския съюз

               L 266/136

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел VII – Комитет на регионите
   (2014/556/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7-0279/2013) (2),

               —

               като взе предвид годишния доклад на Сметната палата относно изпълнението на бюджета за финансовата 2012 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0226/2014),

               1.

               Освобождава от отговорност генералния секретар на Комитета на регионите във връзка с изпълнението на бюджета на Комитета на регионите за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 331, 14.11.2013 г., стр. 1.

      (4)  ОВ C 334, 15.11.2013 г., стр. 122.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.


Важна правна забележка

|

52007BP0127(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на общия бюджет на Европейската агенция за мрежова и информационна сигурност за финансовата 2005 г. (C6-0401/2006 - 2006/2168 (DEC))

Официален вестник n° 074 E , 20/03/2008 стр. 0267 - 0268

		1.Решение на Европейския парламент от 24 април 2007 г. относно освобождаването от отговорност във връзка с изпълнението на общия бюджет на Европейската агенция за мрежова и информационна сигурност за финансовата 2005 г. (C6-0401/2006 — 2006/2168 (DEC))Европейският парламент,- като взе предвид окончателния годишен отчет на Европейската агенция за мрежова и информационна сигурност за 2005 финансова година [1],- като взе предвид доклада на Сметната палата за окончателния годишен отчет на Европейската агенция за мрежова и информационна сигурност за 2005 финансова година [2] заедно с отговора на Центъра,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 460/2004 от 10 март 2004 г. година за създаване на Европейската агенция за мрежова и информационна сигурност [4], и п о-специално — член 17 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по заетост и социални въпроси (A6-0102/2007),1. Освобождава директора на Европейската агенция за мрежова и информационна сигурност от отговорност във връзка с изпълнението на бюджета на Центъра за 2005 финансова година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за мрежова и информационна сигурност, на Съвета, Комисията и Сметната палата, и да осигури публикуването им в Официален вестник на Европейския съюз (серия L).[1] ОВ C 266, 31.10.2006 г., стр. 16.[2] ОВ C 312, 19.12.2006 г., стр. 1.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 77, 13.03.2004 г., стр. 1.[5] ОВ L 357, 31.12.2002 г., стр. 72.--------------------------------------------------


Важна правна забележка

|

52007BP0116(02)

2. Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейския център за мониторинг на наркотиците и наркоманиите за 2005 финансова година (C6-0390/2006 - 2006/2157(DEC))

Официален вестник n° 074 E , 20/03/2008 стр. 0203 - 0204

		2.Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейския център за мониторинг на наркотиците и наркоманиите за 2005 финансова година (C6-0390/2006 — 2006/2157(DEC))Европейският парламент,- като взе предвид окончателния годишен отчет на Европейския център за мониторинг на наркотиците и наркоманиите за 2005 финансова година [1],- като взе предвид доклада на Сметната палата за окончателния годишен отчет на Европейския център за мониторинг на наркотиците и наркоманиите за 2005 финансова година, заедно с отговора на Центъра [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим за общия бюджет на Европейските общности [3], и п о-специално член 185 от него,- като взе предвид Регламент (ЕИО) № 302/93 на Съвета от 8 февруари 1993 г. за създаване на Европейски център за мониторинг на наркотиците и наркоманиите [4], и п о-специално — член 11a от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0100/2007),1. Отбелязва, че окончателният годишен отчет на Европейския център за мониторинг на наркотиците и наркоманиите за финансовите 2004 г. и 2005 г. е, както следва:Източник: Информация, подадена от Центъра за мониторинг. Тази таблица обобщава данните, представени от Центъра за мониторинг в годишния му отчет.(в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |ПриходиСубсидии от Комисията | 12000 | 11730 |Субсидии от Норвегия | 516 | 514 |Целеви приходи | 190 | 211 |Разни приходи | 93 | 33 |Общо приходи (a) | 12799 | 12488 |Бюджетни разходи за финансовата годинаПерсонал — Дял I от бюджета— Плащания | 5762 | 5832 |— Пренесени бюджетни кредити | 154 | 122 |Администрация — Дял II от бюджета— Плащания | 1094 | 1088 |— Пренесени бюджетни кредити | 650 | 356 |Оперативни дейности — Дял Ill от бюджета (с изключение на целевите приходи)— Плащания срещу бюджетни кредити за плащане за финансовата година | 4159 | 2342 |— Пренесени бюджетни кредити | | 1260 |Целеви приходи (Phare и трети страни) | 101 | 201 |Разходи общо (б) | 11920 | 11200 |Резултати за финансовата година (a-б) | 879 | 1288 |Пренесен баланс от предходната финансова година | 1508 | 295 |Пренесени и анулирани бюджетни кредити | 1239 | 245 |Суми за повторно използване от предходната финансова година, неползвани | - 58 | 15 |Възстановяване към Комисията | -1508 | - 3 |Възстановяване към Норвегия | - 128 | 81 |Разлики в обменен курс | 1 | - 1 |Баланс за финансовата година (помощ от EО + вноска на Норвегия) | 1933 | 1920 |Помощ от Норвегия 2005 | - 516 | |Баланс за финансовата година, само помощ от ЕО | 1417 | |2. Одобрява приключването на сметките на Европейския център за мониторинг на наркотиците и наркоманиите за финансовата 2005 г.;3. Възлага на своя председател да предаде настоящото решение на директора на Европейския център за мониторинг на наркотиците и наркоманиите, на Съвета, Комисията и Сметната палата, и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 43.[2] ОВ C 312, 19.12.2006 г., стр. 86.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).[5] ОВ L 357, 31.12.2002 г., стр. 72.--------------------------------------------------


title: Решение на Съвета и на Комисията от 18 юли 1994 година относно сключването на Споразумение за сътрудничество между Европейската общност и Република Индия за партньорство и развитие

text:
               11/ 09

               BG

               Официален вестник на Европейския съюз

               289

         31994D0578

               L 223/23

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА И НА КОМИСИЯТА

   от 18 юли 1994 година
   относно сключването на Споразумение за сътрудничество между Европейската общност и Република Индия за партньорство и развитие
   (94/578/EО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 113 и 130ш, във връзка с първото изречение от член 228, параграф 2 и параграф 3, първа алинея от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че съгласно член 130 от Договора, политиката на Общността в областта на развитие на сътрудничеството следва да подпомага устойчивото икономическо и социално развитие на развиващите се страни, тяхната гладка и постепенна интеграция в световната икономика и кампанията срещу бедността в тези страни;
   като има предвид, че Общността следва да одобри, за осъществяване на целите си в областта на външните отношения, споразумението, посочено в настоящото решение,
   РЕШИ:
   Член 1
   С настоящото Общността одобрява Споразумението за сътрудничество между Европейската общност и Република Индия за партньорство и развитие.
   Текстът на споразумението е приложен към настоящото решение.
   Член 2
   Председателят на Съвета извършва от името на Общността нотификацията, предвидена в член 29 от Споразумението (3).
   Член 3
   Комисията, подпомагана от представители на държавите-членки, ще представлява Общността в съвместната комисия, предвидена в член 22 от Споразумението.
   Член 4
   Настоящото решение се публикува в Официален вестник на Европейските общности.

      Съставено в Брюксел на 18 юли 1994 година.

            За Съвета

            Председател

         K. KINKEL

      (1)  ОВ C 103, 14.4.1993 г., стр. 8.

      (2)  ОВ C 128, 9.5.1994 г.

      (3)  ОВ L 223, 27.08.1994 г., стр. 35.


title: Решение (ЕС) 2015/715 на Комисията от 30 април 2015 година за изменение на приложение I към Регламент (ЕО) № 715/2009 на Европейския парламент и на Съвета относно условията за достъп до газопреносните мрежи за природен газ (Текст от значение за ЕИП)

text:
               5.5.2015

               BG

               Официален вестник на Европейския съюз

               L 114/9

         РЕШЕНИЕ (ЕС) 2015/715 НА КОМИСИЯТА
   от 30 април 2015 година
   за изменение на приложение I към Регламент (ЕО) № 715/2009 на Европейския парламент и на Съвета относно условията за достъп до газопреносните мрежи за природен газ
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносните мрежи за природен газ и за отмяна на Регламент (ЕО) № 1775/2005 (1), и по-специално член 23, параграф 2 от него,
   като има предвид, че:

               (1)

               С Решение 2012/490/ЕС на Комисията (2) бяха изменени процедурите за управление на претоварването и изискванията за прозрачност, формулирани в приложение I към Регламент (ЕО) № 715/2009, с оглед въвеждането на хармонизирани европейски правила за управление на претоварването.

               (2)

               В процеса на прилагане на Решение 2012/490/ЕС възникнаха несъответствия във връзка с датата за публикуване на мониторинговия доклад на Агенцията относно претоварванията в точките на междусистемни връзки и датата за публикуване на данните на операторите на преносни системи. С оглед да се осигурят на Агенцията данните, необходими за изпълнение на нейната мониторингова роля, което е необходимо за ефективното прилагане на Решение 2012/490/ЕС, се налага да бъде променен времевият хоризонт за публикуване на данните на операторите на преносни системи, както и датата, на която Агенцията трябва да публикува доклада.

               (3)

               Поради това приложение I към Регламент (ЕО) № 715/2009 следва да бъде съответно изменено.

               (4)

               Мерките, предвидени в настоящото решение, са в съответствие със становището на Комитета, създаден с член 51 от Директива 2009/73/ЕО на Европейския парламент и на Съвета (3),

         ПРИЕ НАСТОЯЩОТО РЕШЕНИЕ:
   Член 1
   Приложение I към Регламент (ЕО) № 715/2009 се изменя в съответствие с приложението към настоящото решение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Брюксел на 30 април 2015 година.

            За Комисията

            Председател

         Jean-Claude JUNCKER

      (1)  ОВ L 211, 14.8.2009 г., стр. 36.

      (2)  Решение 2012/490/ЕС на Комисията от 24 август 2012 година за изменение на приложение I към Регламент (ЕО) № 715/2009 на Европейския парламент и на Съвета относно условията за достъп до газопреносните мрежи за природен газ (ОВ L 231, 28.8.2012 г., стр. 16).

      (3)  Директива 2009/73/ЕО на Европейския парламент и на Съвета от 13 юли 2009 година относно общите правила за вътрешния пазар на природен газ и за отмяна на Директива 2003/55/ЕО (ОВ L 211, 14.8.2009 г., стр. 94).

      ПРИЛОЖЕНИЕ
      Приложение I към Регламент (ЕО) № 715/2009 се изменя, както следва:

                  1)

                  В параграф 2.2.1 подточка 2 се заменя със следното:

                              „2.

                              Въз основа на информацията, публикувана от операторите на преносни системи съгласно раздел 3 от настоящото приложение и, в съответните случаи, утвърдена от националните регулаторни органи, от 2015 г. нататък Агенцията ще публикува всяка година не по-късно от 1 юни мониторингов доклад за претоварванията в точките за междусистемни връзки във връзка с продуктите с гарантиран капацитет, продадени през предходната година, като отчита, доколкото това е възможно, търгуването с капацитет на вторичния пазар и използването на прекъсваем капацитет.“

                  2)

                  В параграф 3.3 подточка 2 се заменя със следното:

                              „2.

                              За всички важни точки посочената в параграф 3.3, подточка 1, букви а), б) и г), трябва да се публикува информация за период, обхващащ поне следващите 24 месеца.“